- Det er ikke enkelt, men det er mulig
I kappløpet om velgerne tar Arbeiderpartiet et byks på Høyre viser søndagens VG-måling. Ap går frem hele to prosentpoeng, mens Høyre går tilbake 1,6 prosent. Det vil si at Arbeiderpartiets oppslutning er på 30 prosent, mens Høyres oppslutning ligger på 25,6 prosent. I samme måling går Fremskrittspartiet nok en dag frem, og har nå en oppslutning på 16,5 prosent.Dagens måling er den høyeste oppslutningen Ap har hatt på VGs målinger siden november 2012. Da Jens Stoltenberg fikk se målingen da han var på tur i Nordmarka på hans fridag, kom det frem et smil på statsministerens ansikt. - Er det fortsatt mulig å vinne stortingsvalget? - Det er krevende. Det er ikke enkelt, men det er mulig. Målingen i dag viser at gapet krymper, så det er en sjanse der, sier statsminister Jens Stoltenberg (Ap) til VG. Han forteller at de nå skal mobilisere den siste uken før valget. - At vi er såpass mye større enn Høyre inspirerer, sier han. Er du usikker på hvem du skal stemme på?Prøv VGs valgomat.Han mener siste ukens diskusjoner om økonomisk politikk kan være noe av grunnen til at de vinner terreng. - Jeg tror det har med Høyres vingling på hvordan de skal føre ansvarlig politikk, sier han. Høyres nestleder, Jan Tore Sanner, tar målingen uten bekymring. Til tross for at de går tilbake. - Målingen bekrefter at folk mener at åtte år med rødgrønn regjering er nok, og at det ligger an til solid borgerlig flertall, og at Erna har solid oppslutning, sier han. - Vi mobiliserer nå for fullt frem til lokalene stenger neste mandag, legger han til.Miljøpartiet de Grønne, som tidlig i valgkampen var over sperregrensen på VGs målinger, faller nok en gang tilbake. Nå ser de ut til å være håpløst langt unna sperregrensen, med en oppslutning på 2,9 prosent. Det vil si at de kun har et mandat på Stortinget. - Jeg sier nå som jeg gjorde da meningsmålingene var på fem prosent. Vi holder beinene på bakken og stirrer stivt mot valget. Vi lar oss ikke vippe av nå. Det vi ser nå er at de store partiene setter store ressurser inn. For et parti uten penger blir det da vanskelig å synes, sier partiets førstekandidat i Oslo, Rasmus Hansson. Han peker også på at de ikke får delta på de store partilederdebattene, og at de derfor ikke kan konfrontere partiene med klima- og miljøspørsmål. - Hva skal dere gjøre for å stoppe lekkasjen? - Vi må gjøre vårt ytterste for å få frem vårt budskap og vår politikk, som er at Norge må ta fatt på den spennende jobben med å utvikle Norge videre til Norge 2.0. Vi må begynne nå, ikke senere, sier han. SE UNIK TEGNESERIE:Eventyret om Soria Moria-regjeringenFrp gikk også frem under gårsdagens måling. De gikk da frem ett prosentpoeng. - Det er veldig hyggelig å se en slik positiv utvikling, og Frp går nå frem på alle meningsmålinger, sa Frp-leder Siv Jensen til VG lørdag. - Samtidig er det 9. september valget avgjøres. Jeg tror tallene som foreligger nå viser at vi har drevet en god valgkamp så langt, og har jobbet godt med å forklare hvilke løsninger vi har på de ulike samfunnsproblemene, la hun til.Ellers er det små endringer blant de minste partiene. Kristelig Folkeparti går et halvt prosentpoeng frem - til 5,7 prosent oppslutning. Venstre ligger på 6,6 prosent - 0,1 prosentpoeng frem. Sosialistisk Venstreparti går litt tilbake til 4,5 prosent, mens Senterpartiet går 0,1 prosentpoeng frem til 5,5 prosent. Det vil si at de rødgrønne har 71 mandater på Stortinget på denne målingen, mens de borgerlige har 96 mandater.Rødt: 1 Sosialistisk Venstreparti: 8 Arbeiderpartiet: 53 Senterpartiet: 10 Miljøpartiet de Grønne: 1 Kristelig Folkeparti: 10 Venstre: 11 Høyre: 45 Fremskrittspartiet: 30
Jens Stoltenberg fikk gode nyheter på skogstur i Nordmarka. De har nå høyeste oppslutning siden november i fjor. Samtidig faller Høyre tilbake.